Offentliggørelse af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af produktspecifikationen for en betegnelse i vinsektoren

(2022/C 147/05)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen af denne meddelelse

ENHEDSDOKUMENT

»Vézelay«

PDO-FR-02406

Dato for indgivelse af ansøgningen: 3.12.2021

1. Betegnelse(r), der skal registreres

Vézelay

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Det er en tør, stille hvidvin med en lys gylden farve. Den har en blomsteragtig karakter, der forstærkes af stor friskhed og mineralitet. Efterhånden som vinen bliver ældre, udvikler den større kompleksitet og finesse.

Vinene har et naturligt alkoholindhold udtrykt i volumen på mindst 11 %.

Efter berigelsen har vinene et totalt alkoholindhold i volumenprocent på højst 13 %.

De færdige vine, som er klar til at overgå til forbrug, har et maksimalt indhold af gæringsdygtigt sukker (glukose + fruktose) på:

— 3 gram pr. liter, eller

— 4 gram pr. liter, hvis det totale syreindhold er på mindst 55,10 milliækvivalenter pr. liter, dvs. 4,13 gram pr. liter, udtrykt i vinsyre (eller 2,7 gram pr. liter, udtrykt i H2SO4).

De øvrige analysekriterier er i overensstemmelse med værdierne i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtig syre (i meq/l) Maksimalt totalt svovldioxidindhold (i mg/l)

5. Vinfremstillingsmetoder

a. Væsentlige ønologiske fremgangsmåder

Dyrkningspraksis

Beplantningstætheden på vinmarkerne er mindst 6 400 stokke pr. hektar med en afstand mellem rækkerne på højst 1,30 meter og en afstand mellem vinstokkene i samme række på 1 til 1,20 meter.

Regler for beskæring

Dyrkningspraksis

Vinstokkene beskæres med højst 12 knopper pr. vinstok og højst 7,5 knopper pr. kvadratmeter:

— enten ved beskæring med kort spore (Royat-beskæring og tosidet cordon)

— eller beskæring med lang spore, enkel Guyot

Beskæring efter enkel Guyot-metoden kan tilpasses:

— med en anden frugtbærende gren, der gør det muligt at ændre skuddets position fra det ene år til det andet

— med et skud, der er forkortet til højst tre knopper og en gren med højst to knopper.

Uanset hvilken beskæringsmetode, der anvendes, kan vinstokkene beskæres med yderligere knopper, forudsat at årets antal af frugtbærende grene pr. vinstok i det fænologiske stadium, der svarer til 11 eller 12 blade, højst er lig med det antal knopper, der er fastsat i beskæringsreglerne.

Fremstilling

Restriktion, der gælder for forarbejdningen

— Kontinuerlige vinpressere er forbudt.

— Anvendelse af træstykker er forbudt.

Lagring

Særlig ønologisk fremgangsmåde

Vinene lagres som minimum indtil den 1. juli i året efter høståret.

b. Maksimale udbytter

64 hektoliter pr. hektar

6. Afgrænset geografisk område

De kommuner, i hvilke druehøsten, vinfremstillingen, vinbehandlingen og lagringen af druerne kan finde sted, er: Asquins, Saint-Père, Tharoiseau og Vézelay i departementet Yonne.

7. Primær druesort

Chardonnay B

8. Tilknytning til det geografiske område

8.1. Beskrivelse af de naturgivne faktorer, der bidrager til tilknytningen

Regionen Vézelien ligger ved kanten af det beskyttede naturområde Parc Régional Naturel du Morvan i den sydlige del af departementet Yonne i Bourgogne. Denne tydeligt afgrænsede og uafhængige geografiske enhed ligger 40 kilometer fra vindyrkningsarealet Auxerrois og ca. 100 kilometer fra de første vindyrkningsarealer i vinbæltet Côte d’Or. Vindyrkningsarealerne ligger samlet på skråningerne i kommunerne Asquins, Saint Père, Tharoiseau og Vézelay på dalsiderne ned til Cure-floden, en biflod til floden Yvonne.

De geografiske omgivelser, hvori vindyrkningsområdet i Vézelien igennem århundreder har udviklet sig, er i stort omfang bestemt ved deres morfologiske dannelse. Den definitive opståen af det krystallinske massiv Morvan i Rhodana-fasen (Pliocen) har formgivet den tektoniske struktur: Således blev Morvan den fremskredne udløber i Centralmassivet (Massif Central) i den sydøstlige del af Parisbækkenets sedimentbassiner.

Den koniske Cure-dal, der skærer sig ned i en lang sedimentrække, hvor klipper af forskellige modstande veksler med hinanden, har form som et amfiteater, hvor erosionen har ført til dannelse af en række geologiske etager med bakker og skråninger med overvejende sydlig og østlig eksponering. Det er alle disse bakker og skråninger, der gør landskabet i Vézelay helt enestående i Bourgogne.

Vinmarkerne ligger på de stejle skråninger ned til Cure-floden og dens sidedale i en højde på mellem 250 og 300 meter På venstre bred består substratet af mergel og kalksten fra Bathonien (Mellem Jura), mens skråningerne på højre bred består af en overvejende mergel-lerholdig Lias-serie (Tidlig Jura).

De højtliggende vindyrkningsarealer er kendetegnet ved overfladiske erosionsjorde af ringe dybde, der ofte er stenholdige med et lavt indhold af fin jord og ligger oven på en forskudt og udvasket kalkstensmasse.

Til gengæld findes der på midten af skråningerne og ned ad en stadigt dybere jordbund, der består af et mere eller mindre tykt og stenet lag af kalkstensholdige kolluvier. Under disse ligger der dybe jordhorisonter af kalk- og lerjorde, der er opstået ved forvitringen af forskellige underliggende klippelag såsom hård kalksten, kalkstensmergel eller mergel.

Vézelien er kendetegnet ved et køligt kystklima med hyppig og rigelig nedbør. Med en årlig nedbørsmængde på 800 mm adskiller Vézelien sig klart fra andre små vindyrkningsområder i Bourgogne. På grund af naturområdet Morvans nærhed er foråret fugtigt, somrene varme og uvejrsagtige og vintrene temmelig strenge med risiko for frost.

De årlige, men også daglige temperaturudsving giver klimaet i Vézelien-klimaet et vist fastlandspræg. Om vinteren falder temperaturen ofte til ca. -10 °C, og om sommeren er det ikke usædvanligt med temperaturer på 30 °C. Den gennemsnitlige variation i de daglige temperaturer er større i Vézelien end i det nærliggende Auxerrois eller sågar i Côte d’Or. Der kan være forskelle på helt op til -4°C for minimumstemperaturen og +8 °C for maksimumstemperaturen.

8.2. Beskrivelse af de menneskelige faktorer, der bidrager til tilknytningen

Vinmarkerne er velkendt for deres høje kvalitet, hvilket fremgår af en konto i 1137 for betaling af en afgift for vinmarkerne og det dokument vedrørende visse vinarealer med navnet Clos-au-Duc i Nanchêvres-området i kommunen Saint Père, som tilhørte hertugen af Bourgogne. I 1816 havde Jullien i sin »Topographie de tous les vignobles connus« (Topografi over alle kendte vinmarker) ikke at glemt at nævne vinen fra Vézelay og navnlig parcellerne Clos de Vézelay som tilhørende den tredje vinklasse, der omfatter fine vine

Vinhandelen i Vézelay udviklede sig frem til udgangen af det 19. århundrede takket være flodnettet, der gjorde det muligt at transportere den til Paris. Da vinsygdommen phylloxera nåede til Auxerrois i 1884, satte det en stopper for denne udvikling, og antallet af vinarealer blev reduceret til næsten nul.

På grund manglen på arbejdskraft efter den massive afvandring fra landdistrikterne påbegyndtes genplantningen af vindyrkningsarealerne først i 1970’erne, drevet af en håndfuld landbrugere og takket være støtte fra departementsrådsmedlemmet Paul Flandin. I 1974 blev der oprettet en sammenslutning for genplantningen af vindyrkningsarealet i Vézelien.

I begyndelsen blev der eksperimenteret med druesorter, beplantningstæthed og opbindings- og beskæringsmetoder. Meget hurtigt blev de fleste vinmarker dog anvendt til fremstilling af kvalitetshvidvine af sorten Chardonnay B, der blev plantet med stor plantetæthed og giver små udbytter.

Vindyrkningsarealerne blev hurtigt karakteriserende for det skovrige landbrugslandskab.

Oprettelsen af et kooperativ i 1990 for produktion og markedsføring af vin har i høj grad bidraget til udviklingen af vindyrkningen. Den lokale vinindustri består nu for den ene halvdels vedkommende af kooperativmedlemmer, der er lokale landbrugere, som dyrker blandede afgrøder og driver vindyrkning på små arealer. Den anden halvdel består af vinavlere med forskellige baggrund, der driver arealer på omkring 10 hektar, og som har slået sig ned i Vézelay for at udvikle handelen med vin på flaske på grundlag af denne nylige betegnelse og det store antal turister, der besøger området.

Den omstændighed, at de fire kommuner Asquins, Saint-Père, Tharoiseau og Vézelay tilhørte det geografiske område for betegnelsen »Bourgogne« i 1989, derefter parcelafgrænsningen heraf i 1992 og endelig anerkendelsen af den supplerende geografiske betegnelse »Vézelay«, der er knyttet til betegnelsen »Bourgogne« i 1998, er udtryk for en konstant søgning efter kvalitet blandt vinproducenterne.

8.3. Årsagssammenhæng

Det er Vézeliens geografiske uafhængighed, idet det ligger fjernt fra området Auxerrois mod nord og Côte d’Or mod syd, og dets særegne geologi, der gør Vézelien til et enestående vindyrkningsområde. Selv om vinmarkerne i Vézelien næsten forsvandt på grund af phylloxera-krisen, har de en lang historie, der går tilbage til romertiden. Denne kontinuitet afspejler dette områdes særlige egnethed til produktion af kvalitetsvine på skråningerne ned til Cure-floden på kanten af Morvan.

De kalk- til mergelkalkholdige skråninger i Vézelien hvorpå vinstokkene bestemt for betegnelsen »Vézelay« vokser, vender mod syd/øst mod sydvest og ligger beskyttet mod de kolde vinde fra nord. Disse forhold er gunstige for dyrkningen af Chardonnay B, som er den traditionelle druesort i Bourgogne.

På grund af det lokale klima, der er under indvirkning fra det nærliggende Morvan-massiv, som udgøres af høje træbevoksede bakker, bevares høstens syrlighed og gives disse hvidvine større friskhed, hvilket adskiller dem fra de øvrige hvidvine fra Bourgogne. De omkringliggende landskabstræk (relief, nærhed til Morvan-skovene) bidrager også til denne friskhed.

Som følge af det køligere lokale klima adskiller vinene fra Vézelay sig fra Bourgognes øvrige hvidvine ved det, at de navnlig udvikler aromaer af hvide blomster (akacie og hvidtjørn).

På vingårdene respekteres Bourgognes dyrkningstradition: høj beplantningstæthed, kort sporebeskæring, opbinding i espalier. Vinfremstillingsmetoderne og den relativt korte lagring ligger til grund for det særlige udtryk, som er kendetegnende for vin med den kontrollerede oprindelsesbetegnelse (AOC) »Vézelay«, hvis friskhed, mineralitet og blomsteragtige aromaer er de vigtigste organoleptiske kendetegn.

Vinmarkerne har gradvist genvundet deres plads i landskabet i Vézelien, og er beliggende på steder med de gunstigste forhold. Den betagende lokalitet, hvor Vézelays basilika ligger, har således et ydre, der er typisk for Bourgogne, ved at være kendetegnet ved såvel vinstokke som græsgange.

9. Andre vigtige betingelser

Område i umiddelbar nærhed

Retsgrundlag:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

De kommuner i Côte-d’Or, der udgør det område i umiddelbar nærhed, som er genstand for undtagelsen vedrørende vinfremstillingen, vinbehandlingen og lagringen, er: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chambœuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-le-Grand, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Vauchignon, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée og Vougeot.

De kommuner i Rhône, der udgør det område i umiddelbar nærhed, som er genstand for undtagelsen vedrørende vinfremstillingen, vinbehandlingen og lagringen, er:

Alix, Anse, L’Arbresle, Les Ardillats, Arnas, Bagnols, Beaujeu, Belleville, Belmont-d’Azergues, Blacé, Le Bois-d’Oingt, Le Breuil, Bully, Cercié, Chambost-Allières, Chamelet, Charentay, Charnay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dareizé, Denicé, Dracé, Emeringes, Fleurie, Frontenas, Gleizé, Jarnioux, Juliénas, Jullié, Lacenas, Lachassagne, Lancié, Lantignié, Légny, Létra, Liergues, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Oingt, Les Olmes, Le Perréon, Pommiers, Pouilly-le-Monial, Quincié-en-Beaujolais, Régnié-Durette, Rivolet, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-d’Ardières, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Laurent-d’Oingt, Saint-Loup, Sainte-Paule, Saint-Romain-de-Popey, Saint-Vérand, Salles-Arbuissonnas-en-Beaujolais, Sarcey, Taponas, Ternand, Theizé, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux og Villié-Morgon.

De kommuner i Sâone-et-Loire, der udgør det område i umiddelbar nærhed, som er genstand for undtagelsen vedrørende vinfremstillingen, vinbehandlingen og lagringen, er:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-lès-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-National, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-la-Loyère, Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Massy, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse, Vinzelles og Viré.

De kommuner i Yvonne, der udgør det område i umiddelbar nærhed, som er genstand for undtagelsen vedrørende vinfremstillingen, vinbehandlingen og lagringen, er:

Accolay, Aigremont, Annay-sur-Serin, Arcy-sur-Cure, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Champvallon, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cravant, Cruzy-le-Châtel, Dannemoine, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Mouffy, Moulins-en-Tonnerois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Sainte-Pallaye, Sainte-Vertu, Sarry, Senan, Serrigny, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézinnes, Villeneuve-Saint-Salves, Villiers-sur-Tholon, Villy, Vincelles, Vincelottes, Viviers, Volgré og Yrouerre.

Mindre geografisk enhed

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

På etiketten for vine med den kontrollerede oprindelsesbetegnelse er det tilladt at angive navnet på en mindre geografisk enhed, under forudsætning af at:

— det drejer sig om navnet på en matrikelregistreret lokalitet

— navnet fremgår af høstanmeldelsen.

Den navngivne matrikelregistrerede lokalitet skal være trykt med skrifttyper, der hverken i højden eller bredden er større end halvdelen af de skrifttegn, som indgår i den kontrollerede oprindelsesbetegnelses navn.

Større geografisk enhed

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

På etiketten på vine, der er omfattet af den kontrollerede oprindelsesbetegnelse, kan den større geografiske enhed »Vin de Bourgogne« eller »Grand vin de Bourgogne« angives.

Angivelse af druesortens navn

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Hvis angivelsen af druesorten er anført på etiketten, må denne angivelse ikke være anført i samme synsfelt som de obligatoriske angivelser, og den skal være trykt med skrifttegn på højst 2 millimeter.

Henvisning til offentliggørelsen af produktspecifikationen

https://info.agriculture.gouv.fr/gedei/site/bo-agri/document_administratif-e788615d-fc6a-4b06-97a9-2171414b470c.

(1) EUT L 347 af 20.12.2013, s. 671.